D'acord amb el que estableix l'article 33.2 de la Llei orgànica del Tribunal Constitucional, es transcriu l'Acord adoptat per la Subcomissió de Seguiment Normatiu, Prevenció i Solució de Conflictes de la Comissió Bilateral Generalitat-Estat en la reunió que va tenir lloc el dia 13 de desembre de 2012.
de la Subcomissió de Seguiment Normatiu, Prevenció i Solució de Conflictes de la Comissió Bilateral Generalitat-Estat en relació amb l'article 94 de la Llei de Catalunya 5/2012, de 20 de març, de mesures fiscals, financeres i administratives i de creació de l'impost sobre les estades en establiments turístics.
La Subcomissió de Seguiment Normatiu, Prevenció i Solució de Conflictes de la Comissió Bilateral Generalitat-Estat, en la reunió celebrada el dia 13 de desembre de 2012 ha adoptat l'Acord següent:
De conformitat amb les negociacions prèvies celebrades pel grup de treball constituït en compliment del que preveu l'Acord de la Subcomissió de Seguiment Normatiu, Prevenció i Solució de Conflictes de la Comissió Bilateral Generalitat-Estat de data 14 de juny de 2012, per a l'estudi i proposta de solució de les discrepàncies competencials manifestades en relació amb l'article 94 de la Llei de Catalunya 5/2012, de 20 de març, de mesures fiscals, financeres i administratives i de creació de l'impost sobre les estades en establiments turístics, ambdues parts les consideren resoltes d'acord amb l'assumpció dels compromisos següents:
Mitjançant l'article 94.1 de la Llei de Catalunya 5/2012, es va donar una nova redacció a l'article 22.1 de la Llei 9/1993, de 30 de setembre, del patrimoni cultural català.
Atès que la modificació introduïda no pot ser interpretada en detriment de l'exercici de les competències que la Constitució reserva a l'Estat, i amb l'objecte de precisar-ne amb més exactitud l'abast i de garantir la seguretat jurídica, el Govern de la Generalitat en promourà, mitjançant l'instrument legislatiu adient, la modificació amb l'objecte d'ajustar la redacció de l'apartat 1 de l'article 22 d'acord amb el següent:
L'Administració de la Generalitat pot exercir el dret de tempteig sobre les transmissions oneroses de la propietat o de qualsevol dret real sobre els béns culturals d'interès nacional, sobre els béns mobles catalogats o sobre la resta de béns mobles integrants del patrimoni cultural català, amb preferència davant de qualsevol altra administració pública, sens perjudici de l'exercici per part de l'Administració de l'Estat del seus drets en els supòsits previstos per la legislació estatal i de l'oportuna col·laboració interadministrativa en ordre a la millor protecció dels béns.
Els consells comarcals i els ajuntaments poden exercir subsidiàriament el mateix dret respecte dels béns immobles d'interès nacional".
De conformitat amb l'acord assolit, ambdues parts coincideixen a considerar resoltes les discrepàncies manifestades en relació amb el precepte indicat en aquest acord i conclosa la controvèrsia plantejada.
Comunicar aquest Acord al Tribunal Constitucional, als efectes previstos en l'article 33.2 de la Llei orgànica 2/1979, de 3 d'octubre, del Tribunal Constitucional, així com inserir aquest Acord en el Butlletí Oficial de l'Estat i en el Diari Oficial de la Generalitat de Catalunya.
Vicepresidenta del Govern i ministra de la Presidència
President de la Representació de la Generalitat de Catalunya